CELEX: 62011CA0246
Language: sl
Date: 2013-02-28 00:00:00
Title: Zadeva C-246/11 P: Sodba Sodišča (tretji senat) z dne 28. februarja 2013 – Portugalska republika proti Evropski komisiji (Pritožba — Evropski sklad za regionalni razvoj (ESRR) — Uredba (EGS) št. 2052/88 — Člen 13(3) — Uredba (EGS) št. 4253/88 — Člen 21(1) — Globalna nepovratna sredstva za pomoč lokalnim investicijam na Portugalskem — Znižanje finančne pomoči)

20.4.2013   
            
            
               SL
            
            
               Uradni list Evropske unije
            
            
               C 114/10
            
         Sodba Sodišča (tretji senat) z dne 28. februarja 2013 – Portugalska republika proti Evropski komisiji
   (Zadeva C-246/11 P) (1)
   
   (Pritožba - Evropski sklad za regionalni razvoj (ESRR) - Uredba (EGS) št. 2052/88 - Člen 13(3) - Uredba (EGS) št. 4253/88 - Člen 21(1) - Globalna nepovratna sredstva za pomoč lokalnim investicijam na Portugalskem - Znižanje finančne pomoči)
   2013/C 114/13
   Jezik postopka: portugalščina
   
      Stranki
   
   
      Pritožnica: Portugalska republika (zastopniki: L. Inez Fernandes, S. Rodrigues in A. Gattini, agenti)
   
      Druga stranka v postopku: Evropska komisija (zastopniki: L. Flynn, A. Steiblytė in P. Guerra e Andrade, agenti)
   
      Predmet
   
   Pritožba zoper sodbo Splošnega sodišča (osmi senat) z dne 3. marca 2011 v zadevi Portugalska proti Komisiji (T-387/07), s katero je Splošno sodišče zavrnilo predlog za razglasitev delne ničnosti Odločbe Komisije C(2007) 3772 z dne 31. julija 2007 o znižanju pomoči Evropskega sklada za regionalni razvoj (ESRR) glede globalnih nepovratnih sredstev za pomoč lokalnim investicijam na Portugalskem, dodeljenih z Odločbo Komisije C(95) 1769 z dne 28. julija 1995.
   
      Izrek
   
   
               1.
            
            
               Sodba Splošnega sodišča Evropske unije z dne 3. marca 2011 v zadevi Portugalska proti Komisiji (T-387/07) se razveljavi.
            
         
               2.
            
            
               Odločba Komisije C(2007) 3772 z dne 31. julija 2007 o znižanju pomoči Evropskega sklada za regionalni razvoj (ESRR) glede globalnih nepovratnih sredstev za pomoč lokalnim investicijam na Portugalskem, dodeljenih z Odločbo Komisije C(95) 1769 z dne 28. julija 1995 se razglasi za nično.
            
         
               3.
            
            
               Evropska komisija nosi stroške postopka na prvi stopnji in pritožbenega postopka.
            
         
      (1)  UL C 219, 23.7.2011.